
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Ε, 2958/359 (1) 

Θέση της Α.Β.Ε.Ε. «ΟΟΟΟΥΕΑΚ ΕΛΛΑΣ» σε καθεστώς τελωνειακής 
επίβλεψης και όροι λειτουργίας του καθεστώτος αυτού. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ, 
ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του άρθρου 2 του Ν. 1573/85 (ΦΕΚ 201/Α), με 
τις οποίες εξουσιοδοτούνται οι Υπουργοί Βιομηχανίας, Ενέργειας και 
Τεχνολογίας και Οικονομικών να θέσουν, με απόφασή τους, τους χώ¬ 
ρους λειτουργίας των μονάδων παραγωγής αυτοκινήτων σε καθεστώς 
τελωνειακής επίβλεψης και να καθορίσουν τον τρόπο της επίβλεψης αυ¬ 
τής. 

2. Το άρθρο 7 του Ν. 1957/91 (ΦΕΚ 114/Α), με το οποίο επεκτά¬ 
θηκε το καθεστώς του Ν. 1573/85 και στα είδη που διαλαμβάνονται 
στο άρθρο αυτό. 

3. Την από 27.8.1991 αίτηση της Α.Β.Ε.Ε. «ΟΟΟΟΥΕΑΚ ΕΛ¬ 
ΛΑΣ» με την οποία ζητά την υπαγωγή της σε καθεστώς τελωνειακής 
επίβλεψης. 

4. Την αριθμ. Υ. 1489/1076692/1224/21.8.1991 (ΦΕΚ 
692/Β) Κοινή απόφαση του Πρωθυπουργού και Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών στον Υφυπουργό 
Οικονομικών». 

5. Την αριθμ. Υ. 1547/26.9.1991 Κοινή Απόφαση Πρωθυπουργού 
και Υπουργού Βιομηχανίας, Ενέργειας, Τεχνολογίας και Εμπορίου 
«Ανάθεση αρμοδιοτήτων στον Υφυπουργό Βιομηχανίας Ενέργειας και 
Τεχνολογίας», αποφασίζουμε: 

Άρθρο 1 

Τους παρακάτω περιγραφόμενους χώρους παραγωγής επισώτρων, 
αεροθαλάμων και αποθήκευσης πρώτων υλών, συνολικού εμβαδού 
τετρ. μέτρα 123.000 που βρίσκονται στη Βιομηχανική Περιοχή Σίνδου 
Θεσσαλονίκης θέτουμε σε τελωνειακή επίβλεψη: 

α) Στεγασμένο χώρο εργοστασίου συνολικού εμβαδού 18.479 τ.μ. 

β) Στεγασμένο χώρο εναπόθεσης πρώτων υλών και ετοίμων προϊό¬ 
ντων συνολικού εμβαδού 12.693 τ.μ. 

γ) Λοιποί χώροι συνολικού εμβαδού 91.828 τ.μ. 

Άρθρο 2 

1. Οι χώροι του προηγούμενου άρθρου περιφράσσονται· ενιαία με 
τοίχο ή με δικτυωτό συρματόπλεγμα ή με άλλο κατάλληλο φράγμα, σε 
τρόπο ώστε η είσοδος και η έξοδος να είναι δυνατή μόνο από σημεία που 
επιβλέπονται από την τελωνειακή αρχή. 

2. Η τελωνειακή αρχή μπορεί να υποδείξει και η βιομηχανία υποχρε- 
ούται να κατασκευάσει και άλλα έργα που κρίνονται από αυτήν ανα¬ 
γκαία για τη διασφάλιση των συμφερόντων του δημοσίου. 

3. Η βιομηχανία υποχρεούται να κατασκευάσει τα σημεία που θα 

υποδείξει η τελωνειάκή αρχή και να θέσει στη διάθεσή τους, χώρους για 
φυλάκια, ελεγκτήρια και γραφεία για την υπηρεσία της, παράλληλα δε 
να φροντίζει για την καθαριότητα και τη διατήρησή τους σε άριστη κα¬ 
τάσταση. 

4. Η είσοδος και η έξοδος στον επιβλεπόμενο χώρα προσώπων, αυτο¬ 
κινήτων οχημάτων και λοιπών τροχοφόρων, υπόκεινται στον έλεγχο 
των τελωνειακών οργάνων, τα οποία μπορούν να λαμβάνουν τα ανα¬ 
γκαία κατά την κρίση τους μέτρα για τη διασφάλιση των συμφερόντων 
του δημοσίου και την πρόληψη τυχόν καταστρατηγήσεων των σχετικών 
τελωνειακών και φορολογικών διατάξεων. 

Άρθρο 3 

1. Με την εφαρμογή της παρούσας απόφασης, η βιομηχανία υποβάλ¬ 
λει στην υπηρεσία του τελωνειακού κλιμακίου βεβαίωση των αρμόδιων 
υπηρεσιών από την οποία να προκύπτουν: 

- Τα παραγόμενα από αυτή προϊόντα κατά τύπο. 

- Οι πρώτες ύλες που απαιτούνται για την παραγωγή των προϊό¬ 
ντων αυτών. 

- Οι ετήσιες ανάγκες σε πρώτες ύλες. 

2. Σε περίπτωση μεταβολής των παραγομένων προϊόντων, των χρη- 
σιμοποιουμένων πρώτων υλών ή της παραγωγικής δυναμικότητας της 
βιομηχανίας υποβάλλεται συμπληρωματική ή.τροποποιητική βεβαί¬ 
ωση της προηγούμενης παραγράφου. 

Άρθρο 4 

1. Η εισαγωγή στον επιβλεπόμενο χώρο των από το εξωτερικό προ- 
ερχομένων υποκείμενων πρώτων υλών θα γίνεται με την τήρηση των 
προβλεπόμενων, κατά περίπτωση, από τις κείμενες διατάξεις τελωνεια¬ 
κών και λοιπών διατυπώσεων εισαγωγής. 

Επί των σχετικών παραστατικών εισαγωγής θα βεβαιώνονται και θα 
εισπράττονται οριστικά οι τυχόν προβλεπόμενοι επί των πρώτων υλών 
δασμοί. 

Οι λοιπές φορολογικές επιβαρύνσεις δεν θα βεβαιώνονται στα παρα¬ 
στατικά, αλλά θα γίνεται σχετική πράξη ατελείας, κατ’ εφαρμογή του 
άρθρου 3 του Νόμου 1573/85 και τα παραστατικά θα εξοφλούνται κα¬ 
νονικά. 

2. Η εισαγωγή στο χώρο πρώτων υλών προερχομένων από το εσω¬ 
τερικό θα γίνεται με την τήρηση της παρακάτω διαδικασίας: 

α) Η επιχείρηση που λειτουργεί στον Τελωνειακό Χώρο καταθέτει 
στην Τελωνειάκή Αρχή που εποπτεύει το χώρο αυτό αίτηση - δήλωση, 
στην οποία επισυνάπτει πίνακα, σε δύο (2) αντίτυπα, όπου αναγράφο¬ 
νται τα πλήρη στοιχεία του προμηθευτή (ονοματεπώνυμο ή επωνυμία, 
διεύθυνση, επάγγελμα, αρμόδια Οικ. Εφορία και Α.Φ.Μ.), καθώς και οι 
πρώτες ύλες κατά είδος και ποσότητα. 

Με την παραπάνω αίτηση - δήλωση, η ενδιαφερόμενη επιχείρηση 
ζητά να της επιτραπεί να αγοράσει τα αναγραφόμενα στον πίνακα 
αγαθά, χωρίς Φ.Π.Α. και δηλώνει ότι τα αγαθά αυτά προορίζονται να 
χρησιμοποιηθούν από την ίδια μέσα στον Τελωνειακό χώρο ως πρώτες 
ή βοηθητικές ύλες για την παραγωγή ή τη συσκευασία των προϊόντων 
της. 

β) Η Τελωνειάκή Αρχή αφού διαπιστώσει ότι τα αναγραφόμενα στον 
πίνακα αγαθά είναι αναγκαία και προορίζονται να χρησιμοποιηθούν ως 
πρώτες ή βοηθητικές ύλες για την παραγωγή ή τη συσκευασία των προ¬ 
ϊόντων της επιχείρησης, αποδέχεται την αίτηση και θεωρεί τον επισυνα- 
πτόμενο σ’ αυτήν πίνακα πάνω στον οποίο ενεργεί σχετική πράξη για 
την απαλλαγή των αγαθών από τον Φ.Π.Α., βάσει του άρθρου 21 του 
Ν. 1642/86. Το ένα θεωρημένο αντίτυπο του πίνακα επιστρέφεται 
στην επιχείρηση η οποία το προσκομίζει στον προμηθευτή των αγαθών, 
προκειμένου να της παραδώσει τα αγαθά χωρίς φόρο. 

γ) Ο προμηθευτής των αγαθών, παραδίνει τα αγαθά, εκδίδει το σχε¬ 
τικό τιμολόγιο χωρίς φόρο, με την ένδειξη «ΧΩΡΙΣ Φ.Π.Α. ΩΣ Α.Τ.Ο. 
Π. 8272/4880/18.12.87» και επισυνάπτει στο στέλεχος αυτού τον 
πίνακα σαν δικαιολογητικό, 

δ) Για την οριστικοποίηση της απαλλαγής η αρμόδια τελωνειάκή 
αρχή, κατά την είσοδο των πρώτων υλών στον τελωνειακό χώρο, συ¬ 
ντάσσει σχετική πράξη στο πρωτότυπο τιμολόγιο και σε δύο (2) φωτοα¬ 
ντίγραφα αυτού και το μεν ένα από τα φωτοαντίγραφα συσχετίζει με την 
( αίτηση - δήλωση της επιβλεπόμενης βιομηχανίας, το δε πρωτότυπο με 
το άλλο φωτοαντίγραφο τα παραδίδει στη βιομηχανία, προκειμένου 
αυτή μέσα σε δέκα (10) μέρες από την ημερομηνία της βεβαίωσης εισό¬ 
δου των πρώτων υλών στον επιβλεπόμενο χώρο, να προσκομίσει το φω¬ 
τοαντίγραφο στον προμηθευτή για να επισυναφθεί μαζί με το αντίτυπο 
του παραπάνω πίνακα στο στέλεχος του σχετικού τιμολογίου. 


Σε περίπτωση που δεν προσκομιστεί στον προμηθευτή στην παρα¬ 
πάνω προθεσμία το σχετικό φωτοαντίγραφο, ο προμηθευτής εκδίδει συ¬ 
μπληρωματικό τιμολόγιο για το φόρο που αναλογεί στα αγαθά που πα¬ 
ραδόθηκαν. 

Η προβλεπόμενη για την παράγραφο αυτή αίτηση - δήλωση της επι¬ 
χείρησης καταχωρείται από την τελωνειάκή αρχή σε ειδικό πρόχειρο βι¬ 
βλίο και φυλάσσεται μαζί με τα επισυναπτόμενα σ’ αυτή φορολογικά 
στοιχεία σε ιδιαίτερο φάκελλο. 

3. Η επεξεργασία στον επιβλεπόμενο χώρο των παραλαμβανομένων 
για την παραγωγή επισώτρων και αεροθαλάμων, πρώτων υλών θα 
πραγματοποιείται χωρίς καμμία ανάμιξη της τελωνειακής αρχής. 

Εντούτοις, στις περιπτώσεις που λόγω ενεργειών των οργάνων της 
βιομηχανίας τίθενται σε κίνδυνο τα συμφέροντα του δημοσίου, δύναται η 
τελωνειάκή αρχή να ασκεί και έλεγχο εντός του επιβλεπόμενου χώρου. 

4. Οι πρώτες ύλες που λόγω ελαττώματος, βλάβης ή φθοράς δεν 
μπορούν να χρησιμοποιηθούν στην παραγωγή των παραγομένων προ¬ 
ϊόντων, επιτρέπεται, κατ’ επιλογή της βιομηχανίας, να καταστρέφονται 
παρουσία της τελωνειακής αρχής ή να επιστρέφονται στον προμηθευτή 
με την τήρηση των κειμένων διατάξεων. Οι ακατάλληλες για την παρα¬ 
γωγή επισώτρων και λοιπών προϊόντων, πρώτες ύλες προέλευσης εξω¬ 
τερικού, καθώς και τα υπολλείμματα από τη χρησιμοποίησή τους στην 
παραγωγική διαδικασία, μπορούν να τελωνιστούν σε ανάλωση, στη 
μορφή που παρουσιάζονται, με την καταβολή των αναλογούντων κατά 
το χρόνο του τελωνισμού φόρων. 

Άρθρο 5 

1. Για την εξαγωγή από τον επιβλεπόμενο χώρο των παραγομένων 
προϊόντων θα υποβάλλεται στην τελωνειάκή αρχή της επίβλεψης αί¬ 
τηση της βιομηχανίας που θα καταχωρείται ως δηλωτικό. 

Η εξόφληση του δηλωτικού αυτού θα γίνεται με την κατάθεση σχετι¬ 
κού παραστατικού εισαγωγής, εξαγωγής, αποταμίευσης κ.λπ., ανά¬ 
λογα με τον προορισμό των προϊόντων. 

2. Για τα τελωνιζόμενα σε ανάλωση προϊόντα η βιομηχανία παράλ¬ 
ληλα με τα οριζόμενα στην παράγραφο 1 του παρόντος άρθρου δικαιο- 
λογητικά, καταθέτει και τον υπό της παραγράφου 2 του άρθρου 4 του 
παραπάνω νόμου προβλεπόμενο κατάλογο θεωρημένο, ως προς τον 
έλεγχο και την ισχύ των αναφερομένων τιμών, από την αρμόδια επι¬ 
τροπή που λειτουργεί στα πλαίσια της εξουσιοδοτικής διάταξης του άρ¬ 
θρου 6 του Ν. 363/1976. 

3. Για τη βεβαίωση και είσπραξη των αναλογούντων φόρων και γενι¬ 
κότερα για το διαδικαστικό μέρος, εφαρμόζονται ανάλογα οι σχετικές 
διατάξεις που ισχύουν για τα εισαγόμενα από το εξωτερικό όμοια προϊό¬ 
ντα. 

Άρθρο 6 

1. Η τελωνειάκή επίβλεψη του χώρου θα ασκείται από κλιμάκιο του 
Γ' Τελωνείου Θεσ/νίκης. Το κλιμάκιο της τελωνειακής υπηρεσίας θα 
εδρεύει μόνιμα στο εργοστάσιο της βιομηχανίας και το προσωπικό του 
θα ορίζεται από τη Δ/νση του Γ’ Τελωνείου Θεσσαλονίκης. 

2. Το κλιμάκιο θα δρα σαν αυτοτελής τελωνειάκή αρχή και θα αποτε¬ 
λεί παράρτημα του Γ’ Τελωνείου θεσ/νίκης στο όνομα και για λογαρια¬ 
σμό του οποίου θα ενεργούνται οι τελωνειακές εργασίες. 

Τα απαιτούμενα για την εκτέλεση των τελωνειακών εργασιών βιβλία 
και έντυπα καθώς και τα αποδεικτικά χρηματικής διαχείρισης θα προ¬ 
μηθεύει στο κλιμάκιο η παραπάνω τελωνειάκή αρχή, τα οποία όμως θα 
φέρουν την ένδειξη του κλιμακίου και-ιδιαίτερη αρίθμηση. 

3. Η υπηρεσία του τελωνειακού κλιμακίου μπορεί παράλληλα να τη¬ 
ρεί οποιαδήποτε άλλα βιβλία ή στοιχεία, τα οποία κατά την κρίση της 
διευκολύνουν την παρακολούθηση και τον έλεγχο της νόμιμης εφαρμο¬ 
γής των ρυθμίσεων που προβλέπονται από το Ν. 1573/85 για τη δια¬ 
σφάλιση των συμφερόντων του δημοσίου. 

4. Τα οδοιπορικά έξοδα μετάβασης του προσωπικού του κλιμακίου, 
εφόσον δεν διατίθεται από τη βιομηχανία δικό της κατάλληλο μεταφο¬ 
ρικό μέσο, βαρύνουν τη βιομηχανία και ύστερα από προηγούμενη 
έγκριση της τελωνειακής αρχής στην οποία υπάγεται το κλιμάκιο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Οκτωβρίου 1991 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΒΙΟΜΗΧΑΝΙΑΣ, 
ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Κ. ΓΙΑΤΡΑΚΟΣ Β. ΜΑΝΤΖΟΡΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ, 1093589/1427/0006Α ΠΟΛ. 1217 (2) 

Έναρξη λειτουργίας Δ.Ο.Υ. Φιλιατρών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 32 του Ν. 1828/89 «Αναμόρφωση Φο¬ 
ρολογίας Εισοδήματος και άλλες διατάξεις» (ΦΕΚ 2Α’). 

2. Τις διατάξεις του άρθρου 4 του Π.Δ. 466/90 «Τροποποίηση και 
συμπλήρωση των διατάξεων του Π.Δ. 551/88 «Οργανισμός Νομαρ¬ 
χιών (Οργάνωση Οικονομικών Υπηρεσιών)» (ΦΕΚ 259Α'), με το οποίο 
το Τοπικό Γραφείο Φιλιατρών προήχθη σε Δημόσια Οικονομική Υπηρε¬ 
σία (Δ.Ο.Υ.) Β' Τάξης. 

3. Τις διατάξεις του άρθρου 7 του ίδιου Προεδρικού Διατάγματος, 
αποφασίζουμε: 

Ορίζουμε όπως η Δ.Ο.Υ. Φιλιατρών αρχίζει να λειτουργεί από 1ης 
Ιανουάριου 1992. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 18 Οκτωβρίου 1991 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 
-+- 

Αριθ. ΥΠΠΟ/ΑΙΛΑΠ/Γ/3372/47333 (3) 

Χαρακτηρισμός ως ιστορικού διατηρητέου μνημείου του κτιρίου κληρο¬ 
νόμων Δ. Ελασσόνα στην Πλατεία Αθαν. Διάκου και Καραγιαννο- 
πούλου στην Λαμία μαζί με τον περιβάλλοντα χώρο του. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών Οργάνων» 
που δημοσιεύθηκε στο ΦΕΚ 137/τ.Α'/26.7.85. 

β) Του άρθρου 52 του Ν. 5351/1932 «περί Αρχαιοτήτων», 
γ) Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) Του Π.Δ. 941/77 «περί Οργανισμού του ΥΠΠΕ». 

2. Το Π.Δ. 161 /26.4.84 (ΦΕΚ 54/Α'/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ-ΥΧΟΠ». 

3. Όλα τα στοιχεία του φακέλου. 

4. Την ΥΑ με αριθμ. Γ/25/288/6.3.1980 (ΦΕΚ 329/τ.Β’/ 
31.3.1980 σύμφωνα με τη οποία χαρακτηρίστηκε ως έργο τέχνης το 
παραπάνω κτίριο. 

5. Την ομόφωνη γνωμοδότηση του Κεντρικού Συμβουλίου Νεωτέ- 
ρων Μνημείων με αριθμό 20/12.9.91, αποφασίζουμε: 

Χαρακτηρίζουμε ως ιστορικό διατηρητέο μνημείο και ορίζεται περι- 
βάλλων χώρος στα όρια της ιδιοκτησίας του ήδη χαρακτηρισμένου ως 
έργου τέχνης κτιρίου κληρονόμων Δ. Ελασσόνα, στην Πλατεία Αθαν. 
Διάκου και Καραγιαννοπούλου στη Λαμία, με την απόφαση αριθμ. Γ/ 
25/288/6.3.1980 (ΦΕΚ 329/τ.Β'/31.3.1980), αφενός διότι πρό¬ 
κειται για χαρακτηριστικό δείγμα νεοκλασσικής αρχιτεκτονικής, μαρ¬ 
τυρία της περιόδου αστικής ανάπτυξης και άνθησης της πόλης στις αρ¬ 
χές του αιώνα μας και αφετέρου ο περιβάλλων χώρος είναι αναγκαίος 
για την αισθητική διαφύλαξη του μνημείου αλλά και γιατί ο ίδιος ο κή¬ 
πος αποτελεί συνέχεια της λειτουργικότητας του κτιρίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Οκτωβρίου 1991 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 
- 4 - 

Αριθ. Α13/Β/Φ9.6.20/30795 (4) 

Τροποποίηση του Κανονισμού Καταστάσεως Προσωπικού του Ινστιτού¬ 
του Γεωλογικών και Μεταλλευτικών Ερευνών (ΙΓΜΕ). 

Ο ΥΦΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Ν. 272/4.3.76 «περί ιδρύσεως Ινστιτούτου Γε¬ 
ωλογικών και Μεταλλευτικών Ερευνών (ΙΓΜΕ)». 

2. Τις αποφάσεις με αριθ.: α) ν-1η/Φ9.6.30/7897/30.5.85 


(ΦΕΚ 334/Β/85), β) ν-1η/Φ9.6.30/14799/5.11.85 (ΦΕΚ 681/ 
Β/85), γ) ν-1η/Φ9.8.30/6594/7.7.86, δ) ν~1η/Φ9.6.30/ 
12012/10.6.87 (ΦΕΚ 314/Β/22.6.87), ε) ν~1η/Φ9.6.30/ 
14175/87 και στ) ν-1η/Φ9.6.20/13944/30.11.1988, με τις 
οποίες έχει τροποποιηθεί ο Κανονισμός Κατάστασης Προσωπικού του 
Ινστιτούτου Γεωλογικών και Μεταλλευτικών Ερευνών. 

3. Την απόφαση με αριθ. 231/17/8.10.91 του Διοικητικού Συμ¬ 
βουλίου του ΙΓΜΕ με την οποία προτείνεται η τροποποίηση του εδαφίου 
δ παρ. 12 του άρθρου 11 του Κανονισμού Καταστάσεως Προσωπικού 
του ΙΓΜΕ. 

4. Την με αριθ. Υ. 1547/26.9.91 ΦΕΚ 789/Β/30.9.91 Απόφαση 
του Πρωθυπουργού και Υπουργού Βιομηχανίας, Ενέργειας και Τεχνο¬ 
λογίας και Εμπορίου «Ανάθεση αρμοδιοτήτων στον Υφυπουργό Βιομη¬ 
χανίας, Ενέργειας και Τεχνολογίας», αποφασίζουμε: 

1. Τροποποιείται το εδ. δ παρ. 12 του άρθρου 11 του Κανονισμού 
Καταστάσεως Προσωπικού του Ι.Γ.Μ.Ε. ως εξής: «Επίσης οι μόνιμοι - 
τακτικοί μισθωτοί του Κλάδου Α' μπορούν να ορισθούν Υπεύθυνοι Το¬ 
μέα, με την προϋπόθεση να έχουν υπηρετήσει τρία χρόνια τουλάχιστον 
ως Προϊστάμενοι Υπηρεσιακών Μονάδων. 

Η προϋπηρεσία σε έδρα Παραρτήματος, εκτός του Παραρτήματος 
Θεσσαλονίκης είναι δυνατό να συνεκτιμηθεί ως πρόσθετο προσόν για την 
κατάληψη της θέσης του Υπευθύνου Τομέα». 

2. Η ισχύς της διάταξης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Οκτωβρίου 1991 

Ο ΥΦΥΠΟΥΡΓΟΣ 

ΒΑΣ. ΜΑΝΤΖΩΡΗΣ 

-♦- 

Αριθ. ΚΙ-4660 (5) 

Καθορισμός του παράβολου που κατατίθεται στην Τράπεζα της Ελλά¬ 
δος για τη χορήγηση άδειας Εμπορ. Αντιπροσώπου Εισαγ. - Εξαγ. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το άρθρο 3 παρ. 3 εδάφ. ε τόυ Π.Δ. 219/91 «περί Εμπορικών 
Αντιπροσώπων σε συμμόρφωση προς την Οδηγία 86/653/ΕΟΚ του 
Συμβουλίου των Ευρωπαϊκών Κοινοτήτων». ·■'■ 

2. Τα έγγραφα με αριθ. 332/2.10.91, 13010/18.9.91 και 409/ 
21.9.91 των Συνδέσμων Εμπορικών Αντιπροσώπων Αθηνών, Πειραιά 
και Βορ. ΕΛλάδος αντίστοιχα. 

3. Την απόφασή μας Κ1-2807/11.11.86, αποφασίζουμε: 

Τροποποιούμε την απόφασή μας Κ1-2807/11.11.86 (ΦΕΚ 873/ 

Β/15.12.86) και καθορίζουμε το ποσό του παράβολου που κατατίθεται 
στο λογαριασμό της Τραπέζης Ελλάδος με ΚΑ 026 201/4 και τίτλο 
«Εμπορικό και Βιομηχανικό Επιμελητήριο Αθηνών 1 ογ/ομός Επιτρο¬ 
πής άρθρ. 3 Ν. 307/76» από τους υποψήφιους Εμπορικούς Αντιπρο¬ 
σώπους Εισαγωγής - Εξαγωγής ως κατωτέρω: 

α) Σε 10.000 δρχ. για φυσικά πρόσωπα. 

β) Σε 15.000 δρχ. για Ομμόρυθμους ή Ετερόρρυθμους Εταιρείες, ή 
Εταιρείες Περιωρισμένης Ευθύνης. 

γ) Σε 25.000 δρχ. για Ανώνυμες Εταιρείες. 

Η απόφασή μας αυτή να δημοσιευθεί στην Εφημερίδα της Κυβερνήσεως. 

Αθήνα, 14 Οκτωβρίου 1991 

Ο ΥΠΟΥΡΓΟΣ 

ΑΝ. ΑΝΔΡΙΑΝΟΠΟΥΛΟΣ 

- 4 - 

Αριθ. οικ. 26567 (6) 

Κατάργηση Νομικών Προσώπων Σχολικών Επιτροπών στο Δήμο Αθη¬ 
ναίων. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 Δ.Κ.Κ. 

2. Τις αριθμ. 19581/89/90, 19582/89/90, 19583/89/90, 
19584/89/90, 19585/89/90, 19587/89/90, 19586/89/90, 
19588/89/90, 19589/89/90, 19686/89/90, 19687/89/90, 
19688/89/90 αποφάσεις μας με τις οποίες συστάθηκαν αντίστοιχα 
στο Δήμο Αθηναίων τα παρακάτω Νομικά Πρόσωπα. 

ΕΦΗΜΕΗΙΣ ΓΗΣ ΚΥΒΕΗΙΜΗΣΕΩΣ (I ΕΥΛΦΣ ΔΕΥ I ΕΗΦ) 


1) 236η Σχολική Επιτροπή 3ου Λυκείου. 

2) 184η Σχολική Επιτροπή 60ου Γυμνασίου - 60ου Λυκείου. 

3) 185η Σχολική Επιτροπή 150ου Δημοτικού. 

4) 186η Σχολική Επιτροπή 30ου και 39ου Λυκείου. 

5) 159η Σχολική Επιτροπή 75ου Νηπιαγωγείου. 

6) 161η Σχολική Επιτροπή 3ου Νηπιαγωγείου. 

7) 160η Σχολική Επιτροπή 36ου Νηπιαγωγείου. 

8) 162η Σχολική Επιτροπή 142ου Δημοτικού. 

9) 154η Σχολική Επιτροπή 22ου Γυμνασίου - 22ου Λυκείου. 

10) 94η Σχολική Επιτροπή 54ου Νηπιαγωγείου. 

11) 127η Σχολική Επιτροπή 22ου Νηπιαγωγείου. 

12) 142η Σχολική Επιτροπή 110ου και 44ου Δημοτικού, 
και δημοσιεύθηκαν στο ΦΕΚ 432/13.7.90 (τ.Β'). 

3. Την αριθμ. 1025/29.7.91 απόφαση του Δημοτικού Συμβουλίου 
Αθηναίων με την οποία ανακαλούνται οι αριθμ. 1227/89, 1225/89, 
1226/89, 1227/89, 1200/89, 1202/89, 1201/89, 1203/89, 
1195/89, 1135/89, 1168/89, 1183/89 προγενέστερες αποφάσεις 
του Δημοτικού Συμβουλίου αυτού, αποφασίζουμε: 

Καταργούμε τα Νομικά Πρόσωπα: 

236η Σχολική Επιτροπή 3ου Λυκείου. 

184η Σχολική Επιτροπή 60ου Γυμνασίου - 60ου Λυκείου. 

185η Σχολική Επιτροπή 150ου Δημοτικού. 

186η Σχολική Επιτροπή 30ου και 39ου Λυκείου. 

159η Σχολική Επιτροπή 75ου Νηπιαγωγείου. 

161η Σχολική Επιτροπή 3ου Νηπιαγωγείου. 

160η Σχολική Επιτροπή 36ου Νηπιαγωγείου. 

162η Σχολική Επιτροπή 142ου Δημοτικού. 

154η Σχολική Επιτροπή 22ου Γυμνασίου - 22ου Λυκείου. 

94η Σχολική Επιτροπή 54ου Νηπιαγωγείου. 

127η Σχολική Επιτροπή 22ου Νηπιαγωγείου. 

142η Σχολική Επιτροπή 110ου και 44ου Δημοτικού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Οκτωβρίου 1991 
Ο Νομάρχης 

ΓΙΑΝΝΗΣ ΕΜ. ΑΓΓΕΛΙΔΑΚΗΣ 

7--4- 

Αριθ. οικ. 26569 ’ 1 (7) 

Κατάργηση Νομικών Προσώπων Σχολικών Επιτροπών στο Δήμο Αθη¬ 
ναίων. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 Δ.Κ.Κ. 

2. Τις αριθμ. 19634/90, 19635/89/90, 19636/89/90, 
19637/89/90, 19638/89/90, 19639/90, 19640/89/90, 
19641/89/90, 19642/89/90, 19643/89/90 αποφάσεις μας με 
τις οποίες συστάθηκαν αντίστοιχα στο Δήμο Αθηναίων τα παρακάτω 
Νομικά Πρόσωπα. 

1) 106η Σχολική Επιτροπή 5ου Εσπερινού Γυμνασίου και 5ου 
Εσπερινού Λυκείου. 

2) 107η Σχολική Επιτροπή 115ου - 130ου Νηπιαγωγείου. 

3) 108η Σχολική Επιτροπή 60ου - 162ου Δημοτικού. 

4) 164η Σχολική Επιτροπή 101ου Δημοτικού. 

5) 165η Σχολική Επιτροπή 109ου Δημοτικού. 

6) 191η Σχολική Επιτροπή 23ου - 63ου Νηπιαγωγείου. 

7) 172η Σχολική Επιτροπή 22ου - 7ου Ειδικού Δημοτικού. 

8) 29η Σχολική Επιτροπή 26ου - 35ου Λυκείου. 

9) 141η Σχολική Επιτροπή 99ου Νηπιαγωγείου - 8ου Ειδ. Δημο¬ 
τικού. 

10) 28η Σχολική Επιτροπή 26ου - 35ου Γυμνασίου, 
και δημοσιεύθηκαν στο ΦΕΚ 456/23.7.90 (τ.Β'). 

3. Την αριθμ. 1025/29.7.91 απόφαση του Δημοτικού Συμβουλίου 
Αθηναίων με την οποία ανακαλούνται οι αριθμ. 1147/89, 1148/89, 
1149/89, 1205/89, 1206/89, 1232/89, 1213/89, 1070/89, 
1182/89, 1069/89 προγενέστερες αποφάσεις του Δημοτικού Συμ- 

. βουλίου αυτού, αποφασίζουμε: 

Καταργούμε τα Νομικά Πρόσωπα: 

106η Σχολική Επιτροπή 5ου Εσπερινού Γυμνασίου και 5ου Εσπερι¬ 
νού Λυκείου. 


107η Σχολική Επιτροπή 115ου - 130ου Νηπιαγωγείου. 

108η Σχολική Επιτροπή 60ου - 162ου Δημοτικού. 

164η Σχολική Επιτροπή 101ου Δημοτικού. 

165η Σχολική Επιτροπή 109ου Δημοτικού. 

191η Σχολική Επιτροπή 23ου - 63ου Νηπιαγωγείου. 

172η Σχολική Επιτροπή 22ου - 7ου Ειδικού Δημοτικού. 

29η Σχολική Επιτροπή 26ου - 35ου Λυκείου. 

141η Σχολική Επιτροπή 99ου Νηπιαγωγείου - 8ου Ειδ. Δημοτι¬ 
κού. 

28η Σχολική Επιτροπή 26ου - 35ου Γυμνασίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Οκτωβρίου 1991 
Ο Νομάρχης 

ΓΙΑΝΝΗΣ ΕΜ. ΑΓΓΕΛΙΔΑΚΗΣ 
- φ - 

Αριθ. οικ. 26400 (8) 

Κατάργηση Νομικών Προσώπων Σχολικών Επιτροπών στο Δήμο Αθη¬ 
ναίων. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 Δ.Κ.Κ. 

2. Τις αριθμ. 19486/90, 19487/90, 19488/90, 19489/90, 
19490/90, 19491/90, 19492/90, 19493/90, 19494/90, 
19495/90,19496/90,19497/90,19498/90,19499/90 αποφά¬ 
σεις μας με τις οποίες συστάθηκαν αντίστοιχα στο Δήμο Αθηναίων τα 
παρακάτω Νομικά Πρόσωπα. 

1) 43η Σχολική Επιτροπή 7ου - 11ου Νηπιαγωγείου. 

2) 44η Σχολική Επιτροπή 89ου Δημοτικού - 70ου και 86ου Νη¬ 
πιαγωγείου. 

3) 45η Σχολική Επιτροπή 90ου Δημοτικού - 68ου Νηπιαγω¬ 
γείου. 

4) 46η Σχολική Επιτροπή 44ου - 114ου Νηπιαγωγείου. 

5) 48η Σχολική Επιτροπή 92ου - 97ου Δημοτικού. 

6) 49η Σχολική Επιτροπή 72ου - 78ου Νηπιαγωγείου. 

7) 50η Σχολική Επιτροπή 93ου - 95ου Δημοτικού. 

8) 51η Σχολική Επιτροπή 45ου - 37ου Νηπιαγωγείου. 

9) 52η Σχολική Επιτροπή 94ου - 98ου Δημοτικού. 

10) 53η Σχολική Επιτροπή 59ου - 112ου Νηπιαγωγείου. 

11) 54η Σχολική Επιτροπή 96ου - 147ου Δημοτικού. 

12) 41η Σχολική Επιτροπή 6ου Δημοτικού - 10ου Νηπιαγω¬ 
γείου. 

13) 40η Σχολική Επιτροπή Ε.Λ.Ε.Π.Α.Π. Ειδικό Δημοτικό - 
Ε.Λ.Ε.Π.Α.Π. Ειδικό Νηπιαγωγείο. 

14) 55η Σχολική Επιτροπή 43ου - 135ου Νηπιαγωγείου. 

και δημοσιεύθηκαν στο ΦΕΚ 532/24.8.1990 (τ.Β'). 

3. Την αριθμ. 1025/29.7.91 απόφαση του Δημοτικού Συμβουλίου 
Αθηναίων με την οποία ανακαλούνται οι αριθμ. 1084/89, 1085/89, 
1086/89, 1087/89, 1089/89, 1090/89, 1091/89, 1092/89, 
1093/89, 1094/89, 1095/89, 1082/89, 1081/89, 1096/89 
προγενέστερες αποφάσεις του Δημοτικού Συμβουλίου αυτού, αποφασί¬ 
ζουμε: 

Καταργούμε τα Νομικά Πρόσωπα: 

43η Σχολική Επιτροπή 7ου - 11ου Νηπιαγωγείου. 

44η Σχολική Επιτροπή 89ου Δημοτικού - 70ου και 86ου Νηπια¬ 
γωγείου. 

45η Σχολική Επιτροπή 90ου Δημοτικού - 68ου Νηπιαγωγείου. 

46η Σχολική Επιτροπή 44ου - 114ου Νηπιαγωγείου. 

49η Σχολική Επιτροπή 72ου - 78ου Νηπιαγωγείου. 

50η Σχολική Επιτροπή 93ου - 95ου Δημοτικού. 

51η Σχολική Επιτροπή 45ου - 73ου Νηπιαγωγείου. 

52η Σχολική Επιτροπή 94ου - 98ου Δημοτικού. 

53η Σχολική Επιτροπή 59ου - 112ου Νηπιαγωγείου. 

54η Σχολική Επιτροπή 96ου - 147ου Δημοτικού. 

41η Σχολική Επιτροπή 6ου Δημοτικού - 10ου Νηπιαγωγείου. 

40η Σχολική Επιτροπή Ε.Λ.Ε.Π.Α.Π. Ειδικό Δημοτικό - Ε.Λ.Ε.¬ 
Π.Α.Π. Ειδικό Νηπιαγωγείο. 

55η Σχολική Επιτροπή 43ου - 135ου Νηπιαγωγείου. 

48η Σχολική Επιτροπή 92ου - 97ου Δημοτικού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Οκτωβρίου 1991 
Ο Νομάρχης 

ΓΙΑΝΝΗΣ ΕΜ. ΑΓΓΕΛΙΔΑΚΗΣ 
-*- 

Αριθ. 25059 (9) 

Κατάργηση Νομικών Προσώπων Σχολικών Επιτροπών στο Δήμο Αθη¬ 
ναίων. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 Δ.Κ.Κ. 

2. Τις αριθμ. 19485/90, 19565/90, 19566/90, 19567/90, 
19568/90, 19569/90, 19600/90, 19601/90, 19602/90, 
19603/90, 19718/90, -19719/90, 19720/90, 19721/90, 
19738/90 αποφάσεις μας με τις οποίες συστάθηκαν αντίστοιχα στο 
Δήμο Αθηναίων τα παρακάτω Νομικά Πρόσωπα. 

1) 42η Σχολική Επιτροπή 13ου Δημοτικού - 13ου Γυμνασίου - 
13ου Λυκείου. 

2) 145η Σχολική Επιτροπή 100ου Νηπιαγωγείου - 139ου Δημο¬ 
τικού. 

3) 144η Σχολική Επιτροπή 129ου Δημοτικού - 1ου Νηπιαγω¬ 
γείου. 

4) 163η Σχολική Επιτροπή 79ου Δημοτικού. 

5) 158η Σχολική Επιτροπή 65ου Γυμνασίου - 65ου Λυκείου. 

6) 150η Σχολική Επιτροπή 38ου - 81ου και 113ου Νηπιαγω¬ 
γείου. 

7) 181η Σχολική Επιτροπή 30ου - 27ου Δημοτικού. 

8) 214η Σχολική Επιτροπή 102ου - 121ου Δημοτικού - 38ου 
Λυκείου. 

9) 213η Σχολική Επιτροπή 16ου Γυμνασίου - 16ου Λυκείου. 

10) 212η Σχολική Επιτροπή 58ου Γυμνασίου - 58ου Λυκείου. 

11) 244η Σχολική Επιτροπή 135ου Δημοτικού. 

12) 243η Σχολική Επιτροπή 16ου - 77ου Νηπιαγωγείου. 

13) 242η Σχολική Επιτροπή 104ου - 125ου Δημοτικού. 

14) 241η Σχολική Επιτροπή 17ου - 124ου Νηπιαγωγείου. 

15) 47η Σχολική Επιτροπή 91ου - 126ου - 167ου Νηπιαγω¬ 
γείου. 

και δημοσιεύθηκαν στο ΦΕΚ 453/23.7.1990 (τ.Β'). 

3. Την αριθμ. 1025/29.7.91 απόφαση του Δημοτικού Συμβουλίου 
Αθηναίων με την οποία ανακαλούνται οι αριθμ. 1083/89, 1186/89, 
1185/89, 1204/89, 1199/89, 1191/89, 1222/89, 1255/89, 
1254/89, 1253/89, 1285/89, 1284/89, 1283/89, 1282/89, 
1088/89 προγενέστερες αποφάσεις του Δημοτικού Συμβουλίου αυτού, 
αποφασίζουμε: 

Καταργούμε τα Νομικά Πρόσωπα: 

42η Σχολική Επιτροπή 13ου Δημοτικού - 13ου Γυμνασίου - 13ου 
Λυκείου. 

145η Σχολική Επιτροπή 100ου Νηπιαγωγείου - 139ου Δημοτι¬ 
κού. 

144η Σχολική Επιτροπή 129ου Δημοτικού - 1ου Νηπιαγω¬ 
γείου. 

163η Σχολική Επιτροπή 79ου Δημοτικού. 

158η Σχολική Επιτροπή 65ου Γυμνασίου - 65ου Λυκείου. 

150η Σχολική Επιτροπή 38ου - 81ου και 113ου Νηπιαγω¬ 
γείου. 

181η Σχολική Επιτροπή 30ου - 27ου Δημοτικού. 

214η Σχολική Επιτροπή 102ου - 121ου Δημοτικού - 38ου Λυ¬ 
κείου. 

213η Σχολική Επιτροπή 16ου Γυμνασίου - 16ου Λυκείου. 

212η Σχολική Επιτροπή 58ου Γυμνασίου - 58ου Λυκείου. 

244η Σχολική Επιτροπή 135ου Δημοτικού. 

243η Σχολική Επιτροπή 16ου - 77ου Νηπιαγωγείου. 

242η Σχολική Επιτροπή 104ου - 125ου Δημοτικού. 

241η Σχολική Επιτροπή 17ου - 124ου Νηπιαγωγείου. 

47η Σχολική Επιτροπή 91ου - 126ου - 167ου Νηπιαγω¬ 
γείου. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Οκτωβρίου 1991 
Ο Νομάρχης 

ΓΙΑΝΝΗΣ ΕΜ. ΑΓΓΕΛΙΔΑΚΗΣ 

-♦- 

Αριθ. ΑΓ 10515 (10) 

Σύσταση ίδιου Νομικού Προσώπου στην Κοινότητα Πέπλου Ν. Έβρου 
με το όνομα «ΚΟΙΝΟΤΙΚΗ ΒΙΒΛΙΟΘΗΚΗ ΠΕΠΛΟΥ». 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/89). 

2. Την αριθμ. 20530/εγκ. 15/31.3.1987 εγκύκλιο του ΥΠ.ΕΣ. 

3. Την αριθμ. 73/91 απόφαση του Κοινοτικού Συμβουλίου Πέπλου, 
αποφασίζουμε: 

1. Συστήνουμε ίδιο Νομικό Πρόσωπο με το όνομα «ΚΟΙΝΟΤΙΚΗ 
ΒΙΒΛΙΟΘΗΚΗ ΠΕΠΛΟΥ» στην Κοινότητα Πέπλου του Νομού 
Έβρου. 

2. Σκοπός του Νομικού Προσώπου είναι η προμήθεια και εξεύρεση 
βιβλίων Εθνικού, επαγγελματικού και επιστημονικού περιεχομένου και 
η διάθεση αυτών στους κατοίκους της Κοινότητας, για την ανύψωση 
του πνευματικού και επαγγελματικού τους επιπέδου. 

3. Οι πόροι αυτού είναι: 

α) η ετήσια επιχορήγηση της Κοινότητας που ανέρχεται στο ποσό 
των 500.000 δρχ. ■ - 

β) Κάθε φύσης εισφορές, δωρεές, κληροδοσίες, 
γ) Κάθε παροχή του Κράτους ή άλλη νόμιμη πρόσοδος. 

4. Διοίκηση του Νομικού Προσώπου. 

Το συνιστώμενο Νομικό Πρόσωπο «ΚΟΙΝΟΤΙΚΗ ΒΙΒΛΙΟΘΗΚΗ 
ΠΕΠΛΟΥ», διοικείται από δμελές Διοικητικό Συμβούλιο που αποτελεί- 
ται: 

α) Από τον Πρόεδρο της Κοινότητας Πέπλου, ως Πρόεδρο, 
β) Από δύο (2) Κοινοτικούς Συμβούλους της Κοινότητας Πέπλου, 
γ) Από δύο (2) δημότες - κατοίκους της Κοινότητας Πέπλου. 

Τα παραπάνω μέλη με τους αναπληρωτές τους, ορίζονται με από¬ 
φαση του Κοινοτικού Συμβουλίου Πέπλου: 

5. Η θητεία του Διοικητικού Συμβουλίου ακολουθεί τη θητεία του 
Κοινοτικού Συμβουλίου. Στην αρχή κάθε διετίας το Διοικητικό Συμβού¬ 
λιο εκλέγει τον Αντιπρόεδρο, το Γραμματέα και τον έφορό του. 

6. Το Νομικό Πρόσωπο εκπροσωπείται στα δικαστήρια και σε κάθε 
αρχή από τον Πρόεδρό του και αν αυτός απουσιάζει ή κωλύεται από τον 
Αντιπρόεδρο. 

Η απόφαση- αυτή να δημοσιευθεί στην Εφημερίδα της Κυβερνήσεως. 

Αλεξανδρούπολη, 11 Οκτωβρίου 1*991 ί 

Ο Νομάρχης ! 

ΑΘΗΝΑΙΟΣ ΦΛΩΡΙΝΗΣ 

-- 

Αριθ. 19176 ’(11)' 

Συγχώνευση των δημοτικών Νομικών Προσώπων Α', Β', Γ’ και Δ" 
ΚΑΠΗ Λάρισας σ’ ένα με την επωνυμία «ΚΑΠΗ ΔΗΜΟΥ ΛΑΡΙ¬ 
ΣΑΣ». 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 187 παρ. 5 του Π.Δ. 323/1989 
(Δ.Κ.Κ.). 

2. α) Την 10036/5.1.1983 κοινή απόφαση των Υπουργών Εσωτε¬ 
ρικών και Υγείας και Πρόνοιας περί συστάσεως «Α' Κέντρου ανοιχτής 
προστασίας ηλικιωμένων Δήμου Λάρισας» (ΦΕΚ δημοσίευσης 135/ 
1983 τ.Β'), όπως τροποποιήθηκε με την 2810/7.2.1991 απόφασή 
μας (ΦΕΚ δημοσίευσης 105/1991 τ.Β') και 

β) Τις 5611/14.3.1985, 7366/11.5.1987 και 13278/ 
7.7.1988 αποφάσεις μας περί συστάσεως των Β', Γ' και Δ' ΚΑΠΗ Δή¬ 
μου Λάρισας που δημοσιεύθηκαν στα ΦΕΚ 169/1985, 265/1987 και 
522/1988 τ.Β’ αντίστοιχα, όπως τροποποιήθηκαν με τις 2811/ 
1991, 2812/1991 και 2813/1991 αποφάσεις μας (ΦΕΚ 105/ 
1991 τ.Β’). 

3. Την 444/26.9.1991 απόφαση του Δημοτικού Συμβουλίου Λάρι- 

σας περί συγχώνευσης των Νομικών Προσώπων με την επωνυμία Α’, 
Β’, Γ' και Δ' ΚΑΠΗ Δήμου Λάρισας σ’ ένα Νομικό Πρόσωπο με την 
επωνυμία «ΚΑΠΗ ΔΗΜΟΥ ΛΑΡΙΣΑΣ», αποφασίζουμε: 

1. Συγχωνεύουμε τα Νομικά Πρόσωπα του Δήμου Λάρισας με τις 
επωνυμίες Α’, Β', Γ’ και Δ’ ΚΑΠΗ που συστήθηκαν με τις ανωτέρω 
αποφάσεις, σε ένα Νομικό Πρόσωπο με την επωνυμία «ΚΑΠΗ ΔΗΜΟΥ 
ΛΑΡΙΣΑΣ». 

2. Σκοπός του συσταθησομένου με την άνω συγχώνευση νέου Νομι¬ 
κού Προσώπου που συνίσταται σε εφαρμογή προγράμματος εξωϊδρυμα- 
τικής προστασίας υπερηλίκων, είναι η παροχή Ιατροκοινωνικής προ¬ 
στασίας στα ηλικιωμένα άτομα της περιοχής του Δήμου ώστε αυτά να 
παραμείνουν στην οικογένεια και στην Κοινότητα, όπως ο σκοπός αυτός 
προκύπτει από τους σκοπούς των συγχωνευομένων Νομικών Προσώ¬ 
πων που περιγράφονται από τους αντίστοιχους κανονισμούς τους, όπως 
θα εξειδικευθεί περαιτέρω με τον κανονισμό λειτουργίας διοίκησης και 
διαχείρισης του «ΚΑΠΗ ΔΗΜΟΥ ΛΑΡΙΣΑΣ». 

3. Πόροι του Νομικού Προσώπου είναι: 

α) Η επιχορήγηση ή κάθε άλλη παροχή του Κράτους είτε απ’ ευθείας 
προς αυτό είτε προς τον Δήμο Λάρισας για το Νομικό αυτό Πρόσωπο. 

β) Κάθε είδους συνδρομές, εισφορές, δωρεές, κληρονομιές και κληρο¬ 
δοσίες από ιδιώτες ή Νομικά Πρόσωπα και Οργανισμούς. 

γ) Έσοδα από τη συμβολική χρηματική συμμετοχή μελών που έχουν 
οινάγκη προστασίας. 

δ) Εισπράξεις από το αντίτιμο των πραγμάτων ή υπηρεσιών που πα¬ 
ρέχονται από το Νομικό Πρόσωπο. 

ε) Πρόσοδοι από την ίδια αυτού περιουσία. 

στ) Κάθε άλλη νόμιμη πρόσοδος. 

ζ) Επιχορήγηση από τον Δήμο τουλάχιστον 1.200.000 δρχ. ετη- 
σίως. 

4. Το Νομικό Πρόσωπο διοικείται από 1 Ιμελές Διοικητικό Συμβού¬ 
λιο που απαρτίζεται από: 

α) Τρεις (3) Δημοτικούς Συμβούλους που ορίζονται με απόφαση του 
Δημοτικού Συμβουλίου. 

β) Ένα αιρετό μέλος του Νομικού Προσώπου που εκλέγεται ανάμεσα 
στα μέλη του από αυτά (ένας χρόνος για κάθε ΚΑΠΗ). 

γ) Μία Κοινωνική Λειτουργό υπάλληλο του Υπουργείου Υγείας Πρό¬ 
νοιας που ορίζεται από το Υπουργείο αυτό. 

δ) Δύο (2) δημότες που προτείνει ο Δήμαρχος ανάμεσα σε πρόσωπα 
που ασχολούνται με ανθρωπιστικά επαγγέλματα και ορίζονται με από¬ 
φαση του Δημοτικού Συμβουλίου. 

ε) Τρεις (3) εκπροσώπους των τοπικών συλλόγων των συνταξιούχων 
(ΙΚΑ, ΟΓΑ, ΤΕΒΕ) που ορίζονται από τους συλλόγους. 

στ) Έναν (1) εκπρόσωπο των εργαζομένων. 

Ο Πρόεδρος και ο Αντιπρόεδρος του Διοικητικού Συμβουλίου ορίζο¬ 
νται από το Δημοτικό Συμβούλιο. 

Τα μέλη του Διοικητικού Συμβουλίου που είναι Δημοτικοί Σύμβουλοι 
και δημότες ορίζονται από το Δημοτικό Συμβούλιο και ακολουθούν τη 
θητεία του Δημοτικού Συμβουλίου. 

Τον Πρόεδρο όταν απουσιάζει ή κωλύεται τον αντικαθιστά ο Αντιπρό¬ 
εδρος. 

5. Το Νομικό Πρόσωπο εκπροσωπείται στα δικαστήρια και σε κάθε 
αρχή από τον Πρόεδρο και όταν αυτός απουσιάζει ή κωλύεται από τον 
Αντιπρόεδρο. 

6. Η οργάνωση, διοίκηση, διαχείριση και κάθε άλλο θέμα που αφορά 
τη λειτουργία του θα καθορισθούν από τον κανονισμό του ο οποίος θα 
καταρτιστεί σύμφωνα με τις διατάξεις της κείμενης νομοθεσίας. 

Από τη δημοσίευση της παρούσας κάθε σχετική πράξη περί συστά- 
σεως και τροποποιήσεως των Α', Β', Γ' και Δ’ ΚΑΠΗ του Δήμου Λάρι¬ 
σας παύει να ισχύει. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 14 Οκτωβρίου 1991 
Ο Νομάρχης 

ΑΝΔΡΕΑΣ ΕΞΑΔΑΚΤΥΛΟΣ 


Αριθ. 15232 (12) 

Σύσταση ίδιου Νομικού Προσώπου στην Κοινότητα Πηγής Ν. Λέσβου 
με την ονομασία «Σχολική Επιτροπή Δημοτικού Σχολείου και Νη¬ 
πιαγωγείου Κοινότητας Πηγής». 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. 

2. Τις διατάξεις του άρθρ. 5 του Ν. 1894/90 όπου ορίζεται ότι συνι- 
στώνται δημοτικά ή κοινοτικά Νομικά Πρόσωπα με την επωνυμία 
«Σχολικές Επιτροπές». 

3. Την αριθ. 54/91 απόφαση του Κ.Σ. της Κοινότητας Πηγής. 

4. Το γεγονός ότι δεν υπάρχει συνεστημένος σύλλογος γονέων και 
κηδεμόνων Νηπιαγωγείου στην Κοινότητα Πηγής, αποφασίζουμε: 

ν Ί. Συνιστούμε στην Κοινότητα Πηγής Νομού Λέσβου ίδιο Νομικό 
Πρόσωπο με την ονομασία «Σχολική Επιτροπή Δημοτικού Σχολείου και ι 
Νηπιαγωγείου». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αναλωσίμων υλικών κ.λπ. 

β) Η εκτέλεση μικρών έργων για επισκευή και συντήρηση των διδα¬ 
κτηρίων. 

γ) Η αποκατάσταση φθορών και ζημιών των επίπλων εξοπλισμού και 
γενικά των διδακτηριακών εγκαταστάσεων. 

δ) Η φροντίδα για την εξεύρεση πόρων και ο εφοδιασμός των σχολι¬ 
κών μονάδων με έπιπλα και σκεύη, με βιβλία για τη σχολική βιβλιο¬ 
θήκη και γενικά με όλα τα μέσα που είναι απαραίτητα για τη λειτουργία 
τους και γενικότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών μονάδων. 

3. Το Νομικό Πρόσωπο διοικείται από 7μελές Διοικητικό Συμβούλιο 
αποτελούμενο από τον εκάστοτε Πρόεδρο της Κοινότητας, ως Πρόεδρο 
και τρεις (3) Κοινοτικούς Συμβούλους που ορίζονται από το Κοινοτικό 
Συμβούλιο, το Δ/ντή του Δημοτικού Σχολείου, το Δ/ντή του Νηπιαγω¬ 
γείου και έναν εκπρόσωπο του Συλλόγου Γονέων και Κηδεμόνων του 
Δημ. Σχολείου. 

4. Η θητεία του πρώτου Διοικητικού Συμβουλίου λήγει με τη λήξη 
της παρούσας κοινοτικής περιόδου. 

Η θητεία των μελών του Διοικητικού Συμβουλίου ακολουθεί την κοι¬ 
νοτική περίοδο. 

5. Πόροι του Νομικού Προσώπου είναι: 
α) Η ετήσια επιχορήγηση της Κοινότητας, 
β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές κ.λπ. 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία. 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου αναπλη- 
ρούμενο από τον Αντιπρόεδρο. 

7. Το Διοικητικό Συμβούλιο εκλέγει ένα από τα μέλη του ως Αντι¬ 
πρόεδρο και ένα ώς Γραμματέα. 

Η παρούσα απόφαση να δημοσιευθεί στην Εφημερίδα της Κυβερνή¬ 
σεως. - 

Μυτιλήνη, 8 Οκτωβρίου 1991 

Ο Νομάρχης 
Γ. ΦΩΤΕΙΝΟΠΟΥΛΟΣ 

- 4 - 

Αριθ. 13888 (13) 

Σύσταση ίδιου Νομικού Προσώπου στην Κοινότητα Πέτρας Ν. Λέσβου 
με την ονομασία «Σχολική Επιτροπή Δημοτικού - Γυμνασίου Κοινό¬ 
τητας Πέτρας». 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. 

2. Τις διατάξεις του άρθρ. 5 του Ν. 1894/90 όπου ορίζεται ότι σύνι- 
στώνται δημοτικά ή κοινοτικά Νομικά Πρόσωπα με την επωνυμία 
«Σχολικές Επιτροπές». 

3. Την αριθ. 73/91 απόφαση του Κ.Σ. της Κοινότητας Πέτρας. 

4. Το γεγονός ότι Γυμνάσιο και Δημοτικό συστεγάζονται και έχουν 
ιδρύσει κοινό Σύλλογο Γονένων και Κηδεμόνων, αποφασίζουμε: 

1. Συνιστούμε στην Κοινότητα Πέτρας Νομού Λέσβου ίδιο Νομικό 
Πρόσωπο με την ονομασία «Σχολική Επιτροπή Δημοτικού Σχολείου - 
Γυμνασίου Κοινότητας Πέτρας». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αναλωσίμων υλικών κ.λπ. 

β) Η εκτέλεση μικρών έργων για επισκευή και συντήρηση των διδα¬ 
κτηρίων. 

γ) Η αποκατάσταση φθορών και ζημιών των επίπλων εξοπλισμού και 
γενικά των διδακτηριακών εγκαταστάσεων. 

δ) Η φροντίδα για την εξεύρεση πόρων και ο εφοδιασμός των σχολι¬ 
κών μονάδων με έπιπλα και σκεύη, με βιβλία για τη σχολική βιβλιο¬ 
θήκη και γενικά με όλα τα μέσα που είναι απαραίτητα για τη λειτουργία 
τους και γενικότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών μονάδων. 

3. Το Νομικό Πρόσωπο διοικείται από 9μελές Διοικητικό Συμβούλιο 
αποτελούμενο από τον εκάστοτε Πρόεδρο της Κοινότητας, ως Πρόεδρο 
και τρεις (3) Κοινοτικούς Συμβούλους που ορίζονται από το Κοινοτικό 
Συμβούλιο, το Δ/ντή του Δημοτικού Σχολείου, το Δ/ντή του Γυμνα¬ 
σίου, έναν εκπρόσωπο των μαθητικών κοινοτήτων ένα εκπρόσωπο γο¬ 
νέων και κηδεμόνων και ένα δημότη ή κάτοικο Κοινότητας Πέτρας. 

4. Η θητεία του πρώτου Διοικητικού Συμβουλίου λήγει με τη λήξη 
της παρούσας κοινοτικής περιόδου. 

Η θητεία των μελών του Διοικητικού Συμβουλίου ακολουθεί την κοι¬ 
νοτική περίοδο. 

5. Πόροι του Νομικού Προσώπου είναι: 

α) Η ετήσια επιχορήγηση της Κοινότητας. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές κ.λπ. 

δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία. 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου αναπλη- 
ρούμενο από τον Αντιπρόεδρο. 

7. Το Διοικητικό Συμβούλιο εκλέγει ένα από τα μέλη του ως Αντι¬ 
πρόεδρο και ένα ως Γραμματέα. 

Η παρούσα απόφαση να δημοσιευθεί στην Εφημερίδα της Κυβερνή¬ 
σεων 

Μυτιλήνη, 8 Οκτωβρίου 1991 

Ο Νομάρχης 
Γ. ΦΩΤΕΙΝΟΠΟΤΛΟΣ 

- 4 - 

Αριθ. 15617 (14) 

Σύσταση ίδιου Νομικού Προσώπου στο Δήμο Μυτιλήνης Ν. Λέσβου με 
την ονομασία «Σχολική Επιτροπή ΤΕΣ - ΣΕΚ Δήμου Μυτιλήνης». 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. 

2. Τις διατάξεις του άρθρ. 5 του Ν. 1894/90 όπου ορίζεται ότι συνι- 
στώνται δημοτικά ή κοινοτικά Νομικά Πρόσωπα με την επωνυμία 
«Σχολικές Επιτροπές». 

3. Την αριθ. 286/91 απόφαση του Δ.Σ. του Δήμου Μυτιλήνης. 

4. Το γεγονός ότι δεν έχει συσταθεί σύλλογος γονέων και κηδεμόνων 
για το ΣΕΚ Μυτιλήνης, αποφασίζουμε: 

1. Συνιστούμε στο Δήμο Μυτιλήνης Νομού Λέσβου ίδιο Νομικό Πρό¬ 
σωπο με την ονομασία «Σχολική Επιτροπή ΤΕΣ - ΣΕΚ Δήμου Μυτιλή¬ 
νης». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αναλωσίμων υλικών κ.λπ. 

β) Η εκτέλεση μικρών έργων για επισκευή και συντήρηση των διδα¬ 
κτηρίων. 

γ) Η αποκατάσταση φθορών και ζημιών των επίπλων εξοπλισμού και 
γενικά των διδακτηριακών εγκαταστάσεων. 


δ) Η φροντίδα για την εξεύρεση πόρων και ο εφοδιασμός των σχολι¬ 
κών μονάδων με έπιπλα και σκεύη, με βιβλία για τη σχολική βιβλιο¬ 
θήκη και γενικά με όλα τα μέσα που είναι απαραίτητα για τη λειτουργία 
τους και γενικότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών μονάδων. 

3. Το Νομικό Πρόσωπο διοικείται από 7μελές Διοικητικό Συμβούλιο 
αποτελούμενο από: 

Δύο (2) Δημοτικούς Συμβούλους εκ των οποίων ο ένας ορίζεται ως 
Πρόεδρος. 

Τους δύο (2) Δ/ντές των παραπάνω σχολείων. 

Έναν (1) εκπρόσωπο του Συλλόγου Γονέων και Κηδεμόνων ΤΕΣ 
Μυτιλήνης. 

Έναν (1) εκπρόσωπο Μαθητικών Κοινοτήτων. 

Ένα (1) δημότη οριζόμενο από το Δημοτικό Συμβούλιο. 

4. Η θητεία του πρώτου Διοικητικού Συμβουλίου λήγει με τη λήξη 
της παρούσας δημοτικής περιόδου. 

Η θητεία των μελών του Διοικητικού Συμβουλίου ακολουθεί τη δη¬ 
μοτική περίοδο. 

5. Πόροι του Νομικού Προσώπου είναι: 
α) Η ετήσια επιχορήγηση του Δήμου, 
β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές κ.λπ. 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία. 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου αναπλη- 
ρούμενο από τον Αντιπρόεδρο. 

7. Το Διοικητικό Συμβούλιο εκλέγει ένα από τα μέλη του ως Αντι¬ 
πρόεδρο και ένα ως Γραμματέα. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Μυτιλήνη, 11 Οκτωβρίου 1991 

Ο Νομάρχης κ.α.α. 

ΕΛ. ΣΙΓΑΛΑ 

- 4 - 

Αριθ. ΕΣ: 13819 (15) 

Σύσταση ίδιου Νομικού Προσώπου στην Κοινότητα Αγίου Σπυρίδωνα 
Ν. Πιερίας με την επωνυμία «Σχολική Επιτροπή Δημοτικού Σχο¬ 
λείου και Νηπιαγωγείου Αγίου Σπυρίδωνα». 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/1989 «Κωδικοποί¬ 
ηση σε ενιαίο κείμενο νόμου με τίτλο «Δημοτικός και Κοινοτικός Κώδι¬ 
κας» των ισχυουσών διατάξεων του Δημοτικού και Κοινοτικού Κώδικα, 
όπως τροποποιήθηκαν και συμπληρώθηκαν (ΦΕΚ 146/1.6.1989 τεύ- 
χος Α’). 

2. Τις διατάξεις του άρθρου 5 παρ. 8 του Ν. 1894/1990 (ΦΕΚ 
110/90 τεύχος Α'). 

3. Το αριθ. 28303/17.5.1989 έγγραφο του Υπουργείου Εσωτερι¬ 
κών, σχετικά με τη σύσταση Νομικών Προσώπων Σχολικών Επιτρο¬ 
πών. 

4. Την αριθ. 55/1991 απόφαση του Κοινοτικού Συμβουλίου Αγίου 
Σπυρίδωνα για τη σύσταση ίδιου Κοινοτικού Νομικού Προσώπου, με 
την επωνυμία «Σχολική Επιτροπή Δημοτικού Σχολείου και Νηπιαγω¬ 
γείου Αγίου Σπυρίδωνα», αποφασίζουμε: 

1. Συνιστούμε στην Κοινότητα Αγίου Σπυρίδωνα ίδιο Κοινοτικό Νο¬ 
μικό Πρόσωπο με την ονομασία «Σχολική Επιτροπή Δημοτικού Σχο¬ 
λείου και Νηπιαγωγείου Αγίου Σπυρίδωνα». 

2. Σκοποί του Νομικού Προσώπου είναι: 

α) Η διαχείριση των πιστώσεων που διατίθενται για τις λειτουργικές 
δαπάνες: καθαριότητας, θέρμανσης, φωτισμού, ύδρευσης, αποχέτευ¬ 
σης, τηλεφώνου, αναλωσίμων υλικών κ.λπ. 

β) Η εκτέλεση μικρών έργων για επισκευή και συντήρηση διδακτη¬ 
ρίων. 

γ) Η αποκατάσταση φθορών και ζημιών των επίπλων εξοπλισμού και 
γενικά των διδακτηριακών εγκαταστάσεών του. 

δ) Η φροντίδα για την εξεύρεση άλλων πόρων και εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι- 

βλιοθήχη χαι γενιχά με όλα τα μέσα που είναι απαραίτητα για τη λει¬ 
τουργία τους χαι γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από 7μελές Διοικητικό Συμβούλιο 
αποτελούμενο από τα παρακάτω μέλη: 

α) Τον εκάστοτε Πρόεδρο της Κοινότητας, ως Πρόεδρο, 
β) Ένα (1) Κοινοτικό Σύμβουλο, 
γ) Τον εκάστοτε Δ/ντή του Δημοτικού Σχολείου, 
δ) Τον εκάστοτε Δ/ντή του Νηπιαγωγείου, 
ε) Από έναν (1) εκπρόσωπο του Συλλόγου Γονέων και Κηδεμόνων 
του Δημοτικού Σχολείου. 

στ) Από έναν (1) εκπρόσωπο του Συλλόγου Γονέων και Κηδεμόνων 
Νηπιαγωγείου. 

ζ) Ένα (1) μόνιμο κάτοικο της Κοινότητας. 

4. Η θητεία των μελών του ανωτέρω Διοικητικού Συμβουλίου ακο¬ 
λουθεί την κοινοτική περίοδο. 

Η θητεία του πρώτου Διοικητικού Συμβουλίου του Νομικού Προσώ¬ 
που, λήγει με τη λήξη της παρούσας κοινοτικής περιόδου. 

Το Διοικητικό Συμβούλιο εκλέγει μεταξύ των μελών, τον Αντιπρόε¬ 
δρο και Γραμματέα. 

5. Πόροι του Νομικού Προσώπου είναι: 
α) Η ετήσια επιχορήγηση της Κοινότητας, 
β) Η ετήσια επιχορήγηση του Κράτους. 

γ) Οι κάθε εισφορές, δωρεές, κληρονομιές και κληροδοσίες, 
δ) Οι εισπράξεις από το αντίτιμο των παρεχομένων πραγμάτων ή 
υπηρεσιών. 

ε) Οι πρόσοδοι από την περιουσία του. 

6. Περιουσία: Δεν έχει. 

7. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο και όταν αυτός απουσιάζει ή κωλύεται 
από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κατερίνη, 14 Οκτωβρίου 1991 

0 Νομάρχης κ.α.α. 

Ο Διευθυντής 

ΣΩΚΡΑΤΗΣ ΒΟΥΛΓΑΡΙΔΗΣ 

■ _1 -+- 

Αριθ. ΕΣ: 14277 (16) 

Σύσταση ίδιου Νομικού Προσώπου στην Κοινότητα Εξοχής Ν. Πιερίας 
με την επωνυμία «Σχολική Επιτροπή Δημοτικού Σχολείου Τόξου - 
Νηπιαγωγείου Εξοχής». 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/1989 «Κωδικοποί¬ 
ηση σε ενιαίο κείμενο νόμου με τίτλο «Δημοτικός και Κοινοτικός Κώδι¬ 
κας» των ισχυουσών διατάξεων του Δημοτικού και Κοινοτικού Κώδικα, 
όπως τροποποιήθηκαν και συμπληρώθηκαν (ΦΕΚ 146/1.6.1989 τεύ¬ 
χος Α’). 

2. Τις διατάξεις του άρθρου 5 παρ. 8 του Ν. 1894/1990 (ΦΕΚ 
110/90 τεύχος Α’). 

3. Το αριθ. 28303/17.5.1989 έγγραφο του Υπουργείου Εσωτερι¬ 
κών, σχετικά με τη σύσταση Νομικών Προσώπων Σχολικών Επιτρο¬ 
πών. 

4. Την αριθ. 38/1991 απόφαση του Κοινοτικού Συμβουλίου Εξοχής 
για τη σύσταση ίδιου Κοινοτικού Νομικού Προσώπου, με την επωνυμία 
«Σχολική Επιτροπή Δημοτικού Σχολείου Τόξου - Νηπιαγωγείου Εξο¬ 
χής», αποφασίζουμε: 

1. Συνιστούμε στην Κοινότητα Εξοχής ίδιο Κοινοτικό Νομικό Πρό¬ 
σωπο με την ονομασία «Σχολική Επιτροπή Δημοτικού Σχολείου Τόξου 
- Νηπιαγωγείου Εξοχής». 


2. Σκοποί του Νομικού Προσώπου είναι: 

α) Η διαχείριση των πιστώσεων που διατίθενται για τις λειτουργικές 
δαπάνες: καθαριότητας, θέρμανσης, φωτισμού, ύδρευσης, αποχέτευ¬ 
σης, τηλεφώνου, αναλωσίμων υλικών κ.λπ. 

β) Η εκτέλεση μικρών έργων για επισκευή και συντήρηση διδακτη¬ 
ρίων. 

γ) Η αποκατάσταση φθορών και ζημιών των επίπλων εξοπλισμού και 
γενικά των διδακτηριακών εγκαταστάσεών του. 

δ) Η φροντίδα για την εξεύρεση άλλων πόρων και εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από 7μελές Διοικητικό Συμβούλιο 
αποτελούμενο από τα παρακάτω μέλη: 

α) Τον εκάστοτε Πρόεδρο της Κοινότητας, ως Πρόεδρο, 
β) Δύο (2) Κοινοτικούς Συμβούλους, 
γ) Τον εκάστοτε Δ/ντή του Δημοτικού Σχολείου Τόξου, 
δ) Τον εκάστοτε Δ/ντή του Νηπιαγωγείου Εξοχής, 
ε) Από έναν (1) εκπρόσωπο του Συλλόγου Γονέων και Κηδεμόνων 
Δημοτικού Σχολείου Τόξου. 

στ) Έναν (1) εκπρόσωπο του Συλλόγου Γονέων και Κηδεμόνων του 
Νηπιαγωγείου Εξοχής. 

4. Η θητεία των μελών του ανωτέρω Διοικητικού Συμβουλίου ακο¬ 
λουθεί την κοινοτική περίοδο. 

Το Διοικητικό Συμβούλιο εκλέγει μεταξύ των μελών, τον Αντιπρόε¬ 
δρο και Γραμματέα. 

5. Πόροι του Νομικού Προσώπου είναι: 
α) Η ετήσια επιχορήγηση της Κοινότητας, 
β) Η ετήσια επιχορήγηση του Κράτους. 

γ) Οι κάθε εισφορές, δωρεές, κληρονομιές και κληροδοσίες, 
δ) Οι εισπράξεις από το αντίτιμο των παρεχομένων πραγμάτων ή 
υπηρεσιών. 

ε) Οι πρόσοδοι από την περιουσία του. 

6. Περιουσία: Είναι το αριθμ. 1165 αγροτεμάχιο έκτασης 7.125 
τ.μ. και το 533 οικόπεδο, έκτασης 1.500 τ.μ. 

7. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο και όταν αυτός απουσιάζει ή κωλύεται 
από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κατερίνη, 11 Οκτωβρίου 1991 

Ο Νομάρχης κ.α.α. 

Ο Διευθυντής 

ΣΩΚΡΑΤΗΣ ΒΟΥΛΓΑΡΙΔΗΣ 
-♦- 

Αριθ. ΤΤ 14864 (17) 

Υπαγωγή προσωπικού Κοινότητας Έρφων Ν. Ρεθύμνης στις διατάξεις 
Α' μέρους του Ν. 1188/81. 

Ο ΝΟΜΑΡΧΗΣ ΡΕΘΥΜΝΗΣ 

Με τη 14684/91 απόφαση Νομάρχη Ρεθύμνης που εκδόθηκε σύμ¬ 
φωνα με τις διατάξεις του άρθρου 3 του Ν. 1188/81 όπως τροποποιή¬ 
θηκε με τις όμοιες του άρθρου 30 του Π. Δ/τος 37α/86 έγινε η υπα¬ 
γωγή του μονίμου προσωπικού της Κοινότητας Έρφων στις διατάξεις 
του Α' μέρους του Ν. 1188/81 γιατί συντρέχουν όλες οι προβλεπόμενες 
νόμιμες προϋποθέσεις. 

Ρέθυμνο, 14 Οκτωβρίου 1991 

Ο Νομάρχης 
ΠΑΝ. ΚΛΑΔΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



